da da da de da da da en en da da da da da sv da da da da da da da da da da da da sv da da da da da da da da da da sv da nb da da da da nb da da da sv da da da da da da da da da da en da da da da da da da da da da da sv da da da da da da da da da da sv da da da da da da da da da da da sv da da da da da da da da da da da da da sv da da da da da da da da da da da da da da sv da da da da da da da da da da da da da da da de da da da da da da da sv en en nl nl da en da de de en en nl en en nl nl sv en da de de en en nl en en nl sv en da de de en en nl en en sv nl da en da de da en en nl en en nl sv en da da da en en nl en en nl nl sv en da da da en en nl en en nl nl sv en da de de en en nl en en nl nl da en da de de en en nl en en nl nl da en da de de en en nl en en nl nl sv en da de nl it sv da da en id da da nn sl da id fr en da de en da
Bloggen om Danmark, Danskerne og Danskheden
Danmarksbloggens adventsserie om ulighed: Juletræet – en stadig dyrere fornøjelse
Udgivet den 23. december 2018 af admin
Julen nærmer sig, og nogle glæder sig – men ikke alle. Julestemningen kan nemlig være svær at finde i en tid, hvor uligheden vokser, og hvor vi for første gang siden velfærdssamfundets indførelse igen har MANGE mennesker, der lever under fattigdomsgrænsen, selvom det er helt unødvendigt i et så rigt land som Danmark.
Danmarksbloggens adventsserie i år handler derfor om uligheden – og dens absurditeter.
Vi slutter i dag med juletræet, som ingen kan forestille sig at undvære, men som bliver dyrere og dyrere år for år – og som det derfor kan blive sværere og sværere at få råd til for de danskere, der er på overførselsindkomst.
Sådan var det også dengang, inden velfærdssamfundet bragede frem. Kim Larsen synger faktisk om det i sangen ”Dengang da jeg var lille”, hvor han taler om grangrene på et kosteskaft. Altså at man binder grangrene op på et kosteskaft, så det ligner et grantræ. Der skal nok være en kreativ sjæl eller to, som finder det vildt trendy. Men dengang var det – som det vil være, hvis udviklingen fortsætter – et billede på, at der ikke var penge til, at familien kunne købe et juletræ.
Samtidig i den anden ende af samfundet har vi familier, som har ikke kun ét, men flere juletræer – både ude og inde, og vi har de mange, der år efter år køber den dyre designjulepynt, som der naturligvis kommer nye modeller af hver jul – i ægte guld, sølv og palladium selvfølgelig.
Det virker grotesk, og så har vi ikke engang talt om den eventuelle klima-faktor ved at fælde så mange grantræer hvert år (!)
Så ja, det samlede billede er mørkt og dystert. Men for et par dage siden var det solhverv, så lyset er på retur derude i naturen – og må vi håbe også i samfundet. Vi kan i hvert fald hver især gøre vores for at tænde lys og sprede glæde hos andre. Ja, vi bør gøre det. Det er vores medmenneskelige pligt at hjælpe hinanden og dele verdens goder.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Hverdagsliv i Danmark, Tro & Højtider | Tagget adventsserie, fattige, juletræ, velfærd | Skriv et svar
Grimme ting sker også i maj
Udgivet den 16. maj 2018 af admin
Årets måske smukkeste måned er i fuld gang – og i år endda i strålende sol og varme, og så er det nemt at tænke på is og hygge og grill og en god bog – og i det hele taget at nyde livet udendøre.
Men midt i alle herlighederne skal vi huske på, at sådan er maj måned ikke for alle. Slet ikke endda.
For det kan godt være, at syrenerne blomstrer og sender deres søde duft ud, men der er ikke noget sødt over livet som udsat i Danmark.
Tværtimod så strammes skruen hele vejen rundt overfor fattige, ledige, kontanthjælpsmodtagere, gamle, syge, hjemløse og så videre. Og dette til trods for at vi er midt i et opsving, og landet aldrig har haft flere penge.
Men vi har samtidig også en regering, der gør de (få) rige rigere og de mange flere fattige fattigere – og derudover lige sørger for, at den store middelklasse får en smule ekstra, men ikke for meget – men lige nok til at den er med på at holde underklassen nede.
Det er en djævelsk metode, som passer mere til en mørk novemberstorm og en kold november-regn, men det sker også her midt i den milde, blomstrende og grønne maj.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Etik & Filosofi, Hverdagsliv i Danmark | Tagget fattige, gamle, kontanthjælpsmodtagere, ledige, maj, november, regering, rige, socialt udsatte, syge | Skriv et svar
Skal det ske igen???
Udgivet den 3. oktober 2016 af admin
Danmarksbloggen takker Sassi Pedersen for at få lov til at bringe dette – og minder alle om en af vor tids vigtigste demonstrationer – nemlig den i morgen om JA til velfærd – NEJ til fattigdom: https://www.facebook.com/events/897928983669251/
Min farmor fortalte mig om fattiggårdene, da jeg var barn. Det var som at høre spøgelseshistorier. Min farmor boede tæt på en fattiggård, og hun fortalte med slet skjult væmmelse om de luse-børn og dovne voksne samt de åndssvage, der boede der. Jeg lyttede med store ører. Det var en rædselshistorie uden lige. Folk blev set ned på, børnene måtte man ikke lege med, og til jul så fik de jo altså mad og øl. Så de skulle ikke klage. Mændene måtte grave grøfter for fattighjælpen, konerne skulle hakke roer. Jo, det var slemt. I dag må folk flytte fra deres bolig. Måske de kan komme på herberg, hvis de har børn. Og så skal de i aktivering. Jo, og folk vil ikke have noget med dem at gøre.
Kan I ikke se ligheden?
Jeg er ikke en af dem, der bliver ramt, Jeg er “heldig” og skal på førtidspension, fordi jeg er så “heldig”, at jeg sidder i kørestol. Hvordan kan jeg hjælpe? Jeg mangler de vise sten. Men vi må og skal stå sammen for at få politikerne til at ændre loven. så selvom I ikke har midlerne, så råb op. Skriv, demonstrer. Jeg gør, hvad jeg kan for, at de kan forstå, hvad der sker, hvis de lader stå til.
Knus og trøstekram til alle jer, der rammes.
Skrevet af Sassi Pedersen
Udgivet i Dagens dagsorden, Hverdagsliv i Danmark, Politik | Tagget fattige, fattiggården, Ja til velfærd - nej til fattigdom, Sassi Pedersen | Skriv et svar
Udgivet den 23. maj 2016 af admin
Så er det bevist: Uligheden dræber.
DR har lavet et stort og flot stykke arbejde, der viser, at fattige danskere i snit lever 10-13 år kortere end mere velhavende danskere.
Der handler om ressourcer til at leve det sunde liv. Et liv i en god bolig, hvor der er råd til både medicin og rigelige mængder nærende mad – og hvor det er overskud til at vælge en sund livsstil med motion og netværk.
Nøglen til det hele handler om PENGE. Og det er derfor, at det er så essentielt at gøre op med den stigende økonomiske ulighed i Danmark, hvor de rigeste bliver rigere og rigere, mens en stadig større del af danskerne synker ned i fattigdom.
Så det handler ikke om det frie valg, som de blå gerne vil gøre det til. For nej, en kontanthjælpsmodtager kan ikke bare vælge at købe økologisk eller investere i et par løbesko. Det rækker pengene slet ikke til. Ja, de rækker altfor ofte ikke til nødvendig medicin og tre måltider om dagen.
Se første del ud af fire om den syge forskel på DR i aften – det er kl. 20.45.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Danske værdier, Hverdagsliv i Danmark, Politik, Viden & Teknologi | Tagget danskerne, fattige, mad, medicin, penge, ressourcer, rige, rigeste, skat, sundhed, ulighed, uligheden dræber | Skriv et svar
Et tabu at være fattig
Udgivet den 29. december 2015 af admin
Er det et tabu for den enkelte at være fattig? Desværre ja, men det burde det ikke være. Der er desuden så mange fattige i Danmark, at det for længst burde være helt naturligt at stille sig op og sige: Ja, jeg er fattig.
Men det er det ikke.
Danmarks fattige – som der bliver flere og flere af i et samfund, der ellers bliver rigere og rigere – sniger sig stadig langs husmurene, flove over deres slidte tøj og udtrådte sko – og over ikke at kunne give deres børn de mobiler og de biograf-billetter, som for alle andre er en selvfølge. For slet ikke at tale om at stadig flere ikke har penge til nødvendig medicin, tandlæge og tre, sunde måltider hver dag – hele måneden.
Den danske regering og deres meningsfæller derimod har ikke nogen problemer med, at der findes fattige i Danmark – og at tallet er stigende. Tværtimod så sparker de blå godt og grundigt nedad og siger, at det er folks egen skyld, når de er fattige. De kunne jo bare udvise lidt initiativ.
Danmarksbloggen er så desværre ikke overrasket – denne umenneskelighed er business as usual hos de blå. Så den kan man forvente. Det værste er, at uhyrlighederne får lov til at passere uanfægtet hos de fleste.
For det er mennesker, som vi taler om. Levende mennesker af kød og blod, børn og voksne, som skubbes udenfor af samfundets blå bøller, som gør det til noget skamfuldt at være fattig.
Men det er det ikke. Det er derimod skamfuldt at behandle andre mennesker som de blå gør det. Deri lægger det virkelige tabu: At man – som de blå – synes, at det er okay at gøre forskel på folk. At der er mennesker i Danmark, der er så fattige, at de ikke har råd til de basale ting, mens de rigeste bliver rigere og rigere år for år.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Danske værdier, Etik & Filosofi, Hverdagsliv i Danmark, Politik | Tagget bøller, børn, de blå, fattig, fattigdom, fattige, mennesker, regeringen, samfund, skamfuldt, tabu | 1 svar
Anstændighed, tak – kom til demo
Udgivet den 4. november 2015 af admin
Så er det i dag, at der er demo for anstændighed. Det starter på Rådhuspladsen i København kl. 16.30, hvorefter demonstrationen vil begive sig til Christiansborg. Og Danmarksbloggen opfordrer alle til at deltage.
Oprindeligt var demoen et modsvar til regeringens udspil om det såkaldte moderne kontanthjælpsloft, afskaffelsen af ferie for kontanthjælpsmodtagere m.m.
Men da V-regeringen over en bred kam angriber alle de mest udsatte og svageste grupper i Danmark, således også fx syge og pensionister, er demoen nu tilegnet alle, der lider under V-regeringens umenneskelighed, der skaber øget fattigdom og som risikerer at sende mange mennesker – og også børn – på gaden.
For som man kan læse på demoens FB-side: Folk bliver ikke mere motiveret til at finde jobs ved at deres sociale vilkår forringes i umenneskelig grad. Og det er ikke muligt bare at ‘tage et job’, som beskæftigelsesministeren siger. For det første er der stor mangel på jobs og derudover er der masser af mennesker, der af forskellige årsager ikke kan arbejde – fx sygdom. For at det ikke skal være løgn har regeringen også valgt at afskaffe fattigdomsgrænsen – men det bliver folk ikke mindre fattige og udsatte af.
Læs mere her: https://www.facebook.com/events/1570388316539046/
Danmarksbloggen er helt enig – og vil opfordre alle, der vil et menneskeligt og anstændigt Danmark, om at komme til demo i dag.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Etik & Filosofi, Hverdagsliv i Danmark, Politik | Tagget anstændighed, Danmark, demo, fattige, kontanthjælp, kontanthjælpsloft, regeringen, udsatte, V-regeringen | Skriv et svar
Flere fattige – og billigere biler
Udgivet den 3. november 2015 af admin
Det kan godt være, at V-regeringen har afskaffet fattigdomsgrænsen. Men den har ikke afskaffet fattigdommen. Tværtimod kommer der flere og flere fattige i Danmark.
Mennesker for hvem det er en udfordring at skulle bruge 100 kroner på en vinterfrakke i en genbrugsbutik, som Diana Leicht Christensen, der er socialpædagog og forstander for Familiecenter Toftegård, siger det i nedenstående artikel fra DR, hvor man også kan læse, at stadig flere søger julehjælp.
Læs mere her: http://www.dr.dk/nyheder/regionale/dansk-folkehjaelp-rekordmange-faar-julehjaelp-i-aar
Samme sted kan man også læse, at regeringen er i gang med at forhandle lavere afgift på biler – og især på de dyreste biler, og at Dansk Folkeparti umiddelbart er åbne overfor ideen.
Læs mere her: http://www.dr.dk/nyheder/politik/blaa-blok-forhandler-lavere-bilafgifter-paa-finansloven
Undskyld lige et øjeblik. Vi har mennesker i dette land, som ikke har råd til at købe en vinterfrakke – eller holde børnefødselsdag – og blå blok snakker om billigere biler – især til dem, der i forvejen har bedst råd og kan købe de dyreste biler.
Det er så langt ude, så umenneskeligt, at det ikke burde kunne ske i et civiliseret samfund. Men det kan det. Det gør det. Eller rettere: Venstre – der ellers ikke gør noget for naturen – er i dén grad i gang med at lave Danmark om til et regulært junglesamfund.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Hverdagsliv i Danmark, Politik | Tagget billigere biler, Danmark, DF, fattigdom, fattige, V-regering | Skriv et svar
De fattige har I jo altid hos jer
Udgivet den 3. februar 2015 af admin
Den store Danmarksindsamling løb af stablen i lørdags, hvor der blev samlet over 100 millioner kroner ind til denne verdens fattigste mennesker. Et prisværdigt initiativ, som desværre efterfølgende har fået mange til med stolthed at erklære, at de i hvert fald ikke har givet noget.
De vil nemlig hellere give til nødlidende danskere.
Ja, men det er jo glimrende. Så er det jo bare med at komme i gang. For som Jesus sagde det: De fattige har I jo altid hos jer.
Det gælder også i Danmark i vor tid – desværre. Der findes masser af mennesker i Danmark, der lever under vilkår, som ikke hører sig til i et rigt land som vores.
Så har du ikke givet i lørdags, men er dit ønske om at give virkeligt, så gå en tur i byen, så ser du både misbrugere og hjemløse, som du kan hjælpe med en skilling direkte. Du kan også give penge til diverse organisationer, der hjælper udsatte mennesker. Der er nok at tage af, skal jeg hilse og sige.
For som en af Danmarksbloggens venner skrev det: Så behøver du ikke vente på en fjernsynsindsamling, hvis du vil hjælpe udsatte danskere. Du kan selv gøre rigtig meget lige her og lige nu.
Danmarksbloggen er helt enig.
Danmarksbloggen tvivler så desværre også på, at pungen kommer ligeså hurtigt op af lommen som udsagnene om, at man er stolt over ikke at ville hjælpe – selvom man kan.
I øvrigt noget underligt noget at være stolt af.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Danske værdier, Etik & Filosofi, Hverdagsliv i Danmark | Tagget Danmarksindsamlingen, danskere, fattige, hjælpe, hjemløse, udsatte | 2 svar
Udgivet den 22. januar 2015 af admin
Hvor tæt på er folketingsvalget? Danmarksbloggen tror, at det er tættere på end de fleste aner. Danmarksbloggen tror, at Helle Thorning og hendes nærmeste rådgivere hele tiden overvejer, om det er NU, at der skal trykkes på knappen. Partiapparatet er ihvertfald klart til at rykke.
Men uanset hvornår valget kommer, så drømmer Danmarksbloggen om, at fordelingspolitik bliver et centralt tema.
Uligheden er stigende i Danmark – og danskerne er trætte af, at en lille privilegeret overklasse har så meget og stadig får så meget mere, mens både middelklasse og underklasse sakker agterud – sidstnævnte endda i en grad, så det nærmer sig et niveau, der er direkte umenneskeligt.
Der er derfor i dag mere end i mange årtier brug for en fordelingspolitik, der fordeler goderne mere ligeligt i det danske samfund.
Pengene skal med andre ord ned i de tomme lommer – og ikke i de lommer, der i forvejen bugner. Pengene skal ikke puges sammen, men ud i samfundet. For nej, Venstres Jakob Engel-Schmidt er 100% galt afmarcheret, når han siger, at uligheden er for lille i Danmark.
Se mere her: http://jyllands-posten.dk/politik/ECE7374570/Debat%3A+Ulighed+ikke+et+problem+i+Danmark/
Men lad endelig Venstremanden fortsætte med at sige, at de rige skal være rigere og de fattige fattigere.
Så kan tilslutningen til Venstre falde yderligere i meningsmålingerne – og det er godt, især hvis stemmerne vandrer over midten.
For nok er Danmarksbloggen ikke tilfreds med den nuværende regering. Men en S-regering er til hver en tid at foretrække frem for en V-regering. Der er – ihvertfald et vist niveau af – medmenneskelighed til forskel.
Og medmenneskelighed skal der til, hvis vi skal have en fair fordelingspolitik.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Danske værdier, Hverdagsliv i Danmark, Politik | Tagget fattige, folketingsvalg, fordelingspolitik, Jakob Engel-Schmidt, penge, rige, Socialdemokratiet, ulighed, valg, Venstre | Skriv et svar
Julehjælpen er et plaster
Udgivet den 2. december 2014 af admin
Danmark har aldrig været rigere, end vi er det i dag. Derfor kan det også virke paradoksalt, at der er så mange danskere, der har brug for julehjælp.
Men sådan er det jo … når politikerne ikke vil være sig deres ansvar bevidst og fordele goderne retfærdigt, men i stedet hellere vil sidde på bagsædet som bankernes og kapitalens lydige lakajer og hjælpere i den evige jagt på mere rigdom til dem, der i forvejen har så rigeligt.
En så menneskeforagtende grådighed, som banker og storkapital i disse år lægger for dagen, virker – om muligt – endnu mere himmelråbende uretfærdigt her i denne tid, der med de enorme rigdomme som Danmark besidder, kunne være en sød juletid for alle – også de mange tusinde, der i disse dage søger julehjælp.
Det er også derfor, at julehjælp – hvor godt det end er for den enkelte familie – altid kun kan være et plaster på såret. Det er strukturelle ændringer og ansvarlige politikere, der skal til, hvis der for alvor skal ske noget.
For et samfunds fattige og udsatte er som det lille barn i krybben afhængig af andres omsorg og varme og kærlighed.
Og her er der – mildt sagt – plads til forbedring i Danmark anno 2014. Og må Danmarksbloggen minde om, at et samfund skal kendes på, hvordan det behandler sine svage og udsatte – og at her har politikerne og andre med magt hovedansvaret.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Danske værdier, Hverdagsliv i Danmark, Politik | Tagget Danmark, fattige, jul, julehjælp, kapital, magt, plaster, politikere, rigdomme, samfund, svage, udsatte | Skriv et svar
Bachelor-ministre vil skære i kandidatuddannelserne
Dansk Teater 300 år – og Holberg
Kulde og mørke forude …
50 kvinder på Kgs. Nytorv: Hvem kender du?
Zandra tanisha villafane til Dystopisk mareridt: Kun duer og måger er tilbage på Rådhuspladsen
Zandra tanisha villafane til Dystopisk mareridt: Kun duer og måger er tilbage på Rådhuspladsen
Daddy Dennis til Kærlighedens fire former – og så den femte kærlighed
bo til Kærlighedens fire former – og så den femte kærlighed
Sigrid Jonasson til En finanslov uden visioner